**Valga Vallavalitsuse 24.10.2024 erakorraline istung**

**Eraldada** huvihariduse ja huvitegevuse toetust kokku summas 13 875 eurot ning jätta rahuldamata kolme isiku taotlused huvihariduse ja huvitegevuse toetuse eraldamiseks.

**Kehtestada** alates 1. jaanuarist 2025 juhuveo ja taksoteenusena osutatava sotsiaaltransporditeenuse eest võetava tasu suuruseks:

1. ühe sõidu või väljakutse kohta Valga linnas 10 eurot (ei lisandu alustamistasu);
2. väljaspool Valga linna 0,35 eurot kilomeetri kohta, millele lisandub alustamistasu 4 eurot;
3. ühe ootetunni kohta 4 eurot;
4. trepironija kasutamise korral 3 eurot ühe korruse kohta;
5. raamitranspordi korral 0,90 eurot kilomeetri kohta, millele lisandub korruse hind (üks korrus 3 eurot).

Sotsiaaltransporditeenuse osutaja abistab klienti algus- ja sihtpunkti hoone välisuksest välisukseni. Hoone sees liikumise abistamise korral on teenuse eest võetava tasu suurus 10 eurot.

**Väljastada kasutusload:**

* Valga linnas Kungla tn 24c kinnistule püstitatud hoonele;
* Valga linnas Võru tn 78 kinnistul asuva tööstushoone ümberehitatud osale;
* Valga linnas Puiestee tn 1 kinnistule rajatud kaugküttetorustikule.

**Moodustada** alates 15. novembrist 2024 Tsirguliina Kooli ja Valga Lasteaed Kaseke struktuuri abiõpetaja töökoht koormusega 1,0.

**Vabastada** SA Valgamaa Arenguagentuur Valga Kultuurikeskuse ruumide üüri maksmisest ning inventari kasutamise eest 50% ulatuses seoses 20. novembril 2024 toimuva Valgamaa kaunimate kodude ja mittetulundusühingute tunnustussündmuse korraldamisega

**Lubada** mittetulundusühingul Jalgpalliklubi FC WARRIOR kasutada Valga Põhikooli võimlat treeningtundide läbiviimiseks järgmistel tingimustel:

* vabastada ainult noortele suunatud treeningtundide renditasu eest makstavast summast 100% ulatuses;
* vabastada täiskasvanutele suunatud treeningtundide renditasu eest makstavast summast 50% ulatuses.

**Kinnitada** Valga Perekeskus Kurepesa hoolekogu järgmises koosseisus:

1. Vida Smagurauskaite – Valga Perekeskus Kurepesa töötajate esindaja;
2. Ülla Kimmel – Valga Vallavalitsuse esindaja;
3. Maire Baumverk – Valga Vallavalitsuse esindaja;
4. Anneli Kattai – asutust toetavate organisatsioonide esindaja;
5. Valga Vallavolikogu esindaja Rudo Lilleleht.

**Kinnitada** alates 28.10.2024 Valga Perekeskus Kurepesa juhatajaks Meeli Tuubel.